b'\n_START_ARTICLE_\nNuno \xc3\x81lvares Pereira\n_START_PARAGRAPH_\nNuno \xc3\x81lvares Pereira (1360\xc2\xa0m. liepos 24 d.\xc2\xa0\xe2\x80\x93 1431\xc2\xa0m. baland\xc5\xbeio 1 d.) buvo garsus Portugalijos generolas, s\xc4\x97kmingai kovoj\xc4\x99s per 1383\xe2\x80\x931385\xc2\xa0m. kriz\xc4\x99, nul\xc4\x97musi\xc4\x85 Portugalijos nepriklausomyb\xc4\x99 nuo Kastilijos karalyst\xc4\x97s. V\xc4\x97liau jis tapo mistiku.\n_START_SECTION_\nJaunyst\xc4\x97\n_START_PARAGRAPH_\nNuno \xc3\x81lvares Pereira gim\xc4\x97 Quinta do Bonjardim, Cernache de Bonjardim parapijoje, netoli Sertos centrin\xc4\x97je Portugalijoje. Jo t\xc4\x97vai buvo donas \xc3\x81lvaro Gon\xc3\xa7alves Pereira, Krato vienuolyno vyresnysis, ir Iria Gon\xc3\xa7alves do Carvalhal. Jo senelis buvo Gon\xc3\xa7alo (Gon\xc3\xa7alves) Pereira, 97-asis Bragos archivyskupas (1326\xe2\x80\x931349\xc2\xa0m.), o senel\xc4\x97\xc2\xa0\xe2\x80\x93 Teresa Peres Vilarinho. Jis priklaus\xc4\x97 senai Portugalijos ir Galicijos didik\xc5\xb3 giminei._NEWLINE_17 met\xc5\xb3 jis ved\xc4\x97 Leonor de Alvim, Jo\xc3\xa3o Pires de Alvim ir jo \xc5\xbemonos Branca Pires Coelho dukr\xc4\x85 ir Vasco Gon\xc3\xa7alves Barroso na\xc5\xa1l\xc4\x99 be vaik\xc5\xb3 (jis pats buvo M\xc3\xa9cia Rodrigues de Vasconcelos na\xc5\xa1lys be vaik\xc5\xb3) Vila Nova da Rainha parapijoje netoli Azambujos. Visi jie \xc4\xafskaitant pat\xc4\xaf Nuno buvo Karolio Did\xc5\xbeiojo ir Ferdinando I, Ispanijos karaliaus, palikuonys.\n_START_SECTION_\nKarin\xc4\x97 karjera\n_START_PARAGRAPH_\nNuno karin\xc4\x97 karjera prasid\xc4\x97jo labai anksti. Jis buvo armijoje 13 met\xc5\xb3 ir 1373\xc2\xa0m. dalyvavo stabdant Kastilijos invazij\xc4\x85. Ta\xc4\x8diau, pasak jo paties, jo pirmos karin\xc4\x97s kampanijos buvo tik susir\xc4\x97mimai Portugalijos pasienyje. Jis buvo kar\xc5\xa1tako\xc5\xa1is ir dr\xc4\x85sus jaunuolis, greitai pasirei\xc5\xa1k\xc4\x99s kaip geras lyderis._NEWLINE_V\xc4\x97liau, mirus Portugalijos karaliui Fernando I 1383\xc2\xa0m. ir jam nepalikus \xc4\xafp\xc4\x97dinio neskaitant Beatri\xc4\x8d\xc4\x97s, kuri buvo i\xc5\xa1tek\xc4\x97jusi u\xc5\xbe Kastilijos karaliaus Chuano I, i\xc5\xa1kilo gr\xc4\x97sm\xc4\x97 Portugalijos nepriklausomybei. Nuno buvo vienas pirm\xc5\xb3j\xc5\xb3 kilming\xc5\xb3j\xc5\xb3, par\xc4\x97musi\xc5\xb3 Fernando brolio Jono I pretenzijas \xc4\xaf sost\xc4\x85. Tiesa, kad Jonas I buvo Portugalijos karaliaus Petro I pavainikis, bet jis buvo geresnis pasirinkimas nei prarasti nepriklausomyb\xc4\x99. Po Nuno pirmos pergal\xc4\x97s prie\xc5\xa1 kastilie\xc4\x8dius Atoleiros m\xc5\xab\xc5\xa1yje (1384\xc2\xa0m. baland\xc4\xaf) Jonas Nuno paskyr\xc4\x97 Portugalijos antruoju konstebliu (Condest\xc3\xa1vel do Reino) ir protektoriumi t. y. Portugalijos armijos vadu ir tre\xc4\x8diuoju Oremo grafu. Nuno tuomet buvo tik 23 met\xc5\xb3._NEWLINE_1385\xc2\xa0m. baland\xc4\xaf karalyst\xc4\x97s susirinkimas (Cortes) pripa\xc5\xbeino Jon\xc4\x85 Aviz\xc4\x85 Portugalijos karaliumi Jonu I. Tai suk\xc4\x97l\xc4\x97 Kastilijos invazij\xc4\x85, nes Chuanas I nor\xc4\x97jo apginti savo \xc5\xbemonos teis\xc4\x99 \xc4\xaf sost\xc4\x85. Nuno \xc3\x81lvares Pereira kovojo su kastilie\xc4\x8diams i\xc5\xa1tikimais Portugalijos miestais, kuri\xc5\xb3 dauguma buvo \xc5\xa1iaur\xc4\x97je. Rugpj\xc5\xabt\xc4\xaf jis vadovavo portugalams Aljubarrota m\xc5\xab\xc5\xa1yje, po kurio kastilie\xc4\x8diai pasitrauk\xc4\x97. Po 1383\xe2\x80\x931385\xc2\xa0m. kriz\xc4\x97s Jonas I suteik\xc4\x97 Nuno antrojo Arraiolos grafo ir septintojo Barcelos grafo titulus. Tuo metu Portugalijoje buvo tik trys grafyst\xc4\x97s ir titulai buvo atimti i\xc5\xa1 Kastilijai i\xc5\xa1tikim\xc5\xb3 kilming\xc5\xb3j\xc5\xb3. Jis taip pat tapo 38-uoju \xc5\xa1alies Mordomo-M\xc3\xb3r._NEWLINE_Neleisdami Chuanui atsikv\xc4\x97pti portugalai kelis kartus nusiaub\xc4\x97 Kastilijos miestus ir jo saugojosi, kol 1390\xc2\xa0m. Ispanijos karalius mir\xc4\x97. Galutin\xc4\x97 taika ir nepriklausomyb\xc4\x97s pripa\xc5\xbeinimas at\xc4\x97jo 1411\xc2\xa0m. spalio 30 d. pasira\xc5\xa1ius Ayton-Segovia sutart\xc4\xaf._NEWLINE_Nuno \xc3\x81lvares Pereira su \xc5\xbemona Leonor de Alvim susilauk\xc4\x97 tik vienos dukters Beatriz Pereira de Alvim, kuri i\xc5\xa1tek\xc4\x97jo u\xc5\xbe Alfonso, pirmojo Barcelos ir pirmojo Bragancos grafo Jono I s\xc5\xabnaus. Taip per moteri\xc5\xa1k\xc4\x85 linij\xc4\x85 Nuno tapo Bragans\xc5\xb3, kurie vald\xc4\x97 Portugalij\xc4\x85 1640\xe2\x80\x931910 ir Brazilij\xc4\x85 1822\xe2\x80\x931889\xc2\xa0m. prot\xc4\x97viu.\n_START_SECTION_\nReliginis gyvenimas\n_START_PARAGRAPH_\nPo \xc5\xbemonos mirties Nuno tapo karmelitu (\xc4\xafstojo \xc4\xaf ordin\xc4\x85 1423\xc2\xa0m.) Karmo bendruomen\xc4\x97je, kuri j\xc4\xaf tenkino ir pasivadino \xc5\xa0ventos Marijos vienuoliu Nuno. \xc4\x8cia jis gyveno iki mirties 1431\xc2\xa0m. Jis pasi\xc5\xbeym\xc4\x97jo malda, atgaila ir atsidavimu Dievo Motinai._NEWLINE_Per paskutinius jo gyvenimo metus j\xc4\xaf aplank\xc4\x97 karalius Jonas I ir paskutin\xc4\xaf kart\xc4\x85 apkabino. Jis verk\xc4\x97, nes laik\xc4\x97 Nuno geriausiu savo draugu._NEWLINE_Nuno kapas dingo per 1755\xc2\xa0m. Lisabonos \xc5\xbeem\xc4\x97s dreb\xc4\x97jim\xc4\x85.\n_START_SECTION_\nKanonizavimas\n_START_PARAGRAPH_\n1918\xc2\xa0m. sausio 23 d. popie\xc5\xbeius Benediktas XV j\xc4\xaf paskelb\xc4\x97 palaimintuoju. Jo atminimo diena yra baland\xc5\xbeio 1 d. 1940\xc2\xa0m. popie\xc5\xbeius Pijus XII nor\xc4\x97jo j\xc4\xaf kanonizuoti, bet pagal Karmelit\xc5\xb3 ordino parei\xc5\xa1kim\xc4\x85, Portugalija i\xc5\xa1k\xc4\x97l\xc4\x97 diplomatini\xc5\xb3 problem\xc5\xb3 ir kononizavimas ne\xc4\xafvyko. Kanonizavimo proced\xc5\xabra vis dar vyksta.'